title: Решение (ЕС) 2016/1225 на Съвета от 18 юли 2016 година за сключване на Протокола към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, относно Рамково споразумение между Европейския съюз и Република Ливан за общите принципи на участие на Република Ливан в програми на Съюза

text:
               28.7.2016

               BG

               Официален вестник на Европейския съюз

               L 202/3

         РЕШЕНИЕ (ЕС) 2016/1225 НА СЪВЕТА
   от 18 юли 2016 година
   за сключване на Протокола към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, относно Рамково споразумение между Европейския съюз и Република Ливан за общите принципи на участие на Република Ливан в програми на Съюза
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 212 във връзка с член 218, параграф 6, буква а) и член 218, параграф 7 от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               В съответствие с Решение (ЕС) 2015/268 на Съвета (2) Протоколът към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна (3), относно Рамково споразумение между Европейския съюз и Република Ливан за общите принципи на участие на Република Ливан в програми на Съюза (наричан по-долу „протоколът“) беше подписан от името на Съюза на 9 февруари 2015 г.

               (2)

               Целта на протокола е да се определят финансовите и техническите правила, които позволяват на Република Ливан да участва в някои програми на Съюза. Хоризонталната рамка, създадена с протокола, установява принципи за икономическо, финансово и техническо сътрудничество и позволява на Република Ливан да получава помощ, по-специално финансова помощ, от Съюза по тези програми на Съюза. Тази рамка се прилага само по отношение на програмите, за които в съответните правни актове за създаването им е предвидена възможност за участието на Република Ливан. Ето защо сключването на протокола не предполага упражняване на правомощия по различните секторни политики, чието провеждане се цели с програмите, които правомощия се упражняват при създаването на програмите.

               (3)

               Протоколът следва да бъде одобрен от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Протоколът към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, относно Рамково споразумение между Европейския съюз и Република Ливан за общите принципи на участие на Република Ливан в програми на Съюза се одобрява от името на Съюза (4).
   Член 2
   Председателят на Съвета извършва от името на Съюза нотификацията, предвидена в член 10 от протокола (5).
   Член 3
   Комисията се оправомощава да определи от името на Съюза конкретния ред и условия, приложими към участието на Република Ливан във всяка конкретна програма на Съюза, включително дължимите финансови вноски. Комисията предоставя редовно информация на съответната работна група на Съвета.
   Член 4
   Настоящото решение влиза в сила в деня на приемането му.

      Съставено в Брюксел на 18 юли 2016 година.

            За Съвета

            Председател

         F. MOGHERINI

      (1)  Одобрение от 23 юни 2016 г. (все още непубликувано в Официален вестник).

      (2)  Решение (ЕС) 2015/268 на Съвета от 17 декември 2014 година за подписване от името на Европейския съюз и временно прилагане на Протокола към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, относно Рамково споразумение между Европейския съюз и Република Ливан за общите принципи на участие на Република Ливан в програми на Съюза (ОВ L 47, 20.2.2015 г., стр. 1).

      (3)  ОВ L 143, 30.5.2006 г., стр. 2.

      (4)  Протоколът е публикуван в ОВ L 47, 20.2.2015 г., стр. 3 заедно с решението за подписването му.

      (5)  Датата на влизане в сила на протокола ще бъде публикувана в Официален вестник на Европейския съюз от Генералния секретариат на Съвета.


title: 2009/25/Евратом: Решение на Комисията от 4 декември 2006 година относно сключване на Споразумение за сътрудничество в областта на използването на ядрената енергия за мирни цели между Европейската общност за атомна енергия и правителството на Република Казахстан

text:
               15.1.2009

               BG

               Официален вестник на Европейския съюз

               L 10/15

         РЕШЕНИЕ НА КОМИСИЯТА
   от 4 декември 2006 година
   относно сключване на Споразумение за сътрудничество в областта на използването на ядрената енергия за мирни цели между Европейската общност за атомна енергия и правителството на Република Казахстан
   (2009/25/Евратом)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейска общност за атомна енергия, и по-специално член 101, втора алинея от него,
   като взе предвид одобрението от Съвета,
   като има предвид, че:
   Следва да бъде сключено споразумението за сътрудничество в областта на използването на ядрената енергия за мирни цели между Европейската общност за атомна енергия и правителството на Република Казахстан,
   ПРИЕ НАСТОЯЩОТО РЕШЕНИЕ:
   Член 1
   Споразумението за сътрудничество в областта на използването на ядрената енергия за мирни цели между Европейската общност за атомна енергия и правителството на Република Казахстан се одобрява от името на Европейската общност за атомна енергия. Текстът на споразумението е приложен към настоящото решение.
   Член 2
   Председателят на Комисията или членът на Комисията, отговарящ за енергетиката, се упълномощава да подпише споразумението и да извърши всички необходими стъпки за въвеждане в сила на това споразумение, което ще бъде сключено от името на Европейската общност за атомна енергия.

      Съставено в Брюксел на 4 декември 2006 година.

            За Комисията

         Andris PIEBALGS

            Член на Комисията


title: Решение 2011/426/ОВППС на Съвета от 18 юли 2011 година за назначаване на специален представител на Европейския съюз в Босна и Херцеговина

text:
               19.7.2011

               BG

               Официален вестник на Европейския съюз

               L 188/30

         РЕШЕНИЕ 2011/426/ОВППС НА СЪВЕТА
   от 18 юли 2011 година
   за назначаване на специален представител на Европейския съюз в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 11 март 2009 г. Съветът прие Съвместно действие 2009/181/ОВППС (1) за назначаване на г-н Valentin INZKO за специален представител на Европейския съюз (СПЕС) в Босна и Херцеговина.

               (2)

               На 11 август 2010 г. Съветът прие Решение 2010/442/ОВППС (2) за удължаване на мандата на СПЕС в Босна и Херцеговина до 31 август 2011 г.

               (3)

               Г-н Peter SØRENSEN следва да бъде назначен за СПЕС в Босна и Херцеговина от 1 септември 2011 г. до 30 юни 2015 г.

               (4)

               На 21 март 2011 г. Съветът прие заключения, определящи общия подход на Съюза към Босна и Херцеговина.

               (5)

               Съюзът допълнително засилва политиката и присъствието си на място чрез един представител на Съюза с увеличени правомощия, който ще ръководи подкрепата за Босна и Херцеговина по свързани със Съюза въпроси с цел подпомагане на напредъка на страната към интеграция със Съюза, включително посредством широк и балансиран набор от инструменти.

               (6)

               Мандатът на СПЕС следва да се изпълнява съгласувано с Европейската комисия с цел да се осигури съгласуваност с други приложими дейности от компетентността на Съюза.

               (7)

               Съветът предвижда на едно и също лице да бъдат възложени правомощията и отговорностите на СПЕС и правомощията и отговорностите на ръководител на делегацията на Европейския съюз в Босна и Херцеговина.

               (8)

               СПЕС ще изпълнява мандата си в контекста на ситуация, която би могла да се влоши и да попречи на постигането на целите на външната дейност на Съюза, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Г-н Peter SØRENSEN се назначава за специален представител на Европейския съюз (СПЕС) в Босна и Херцеговина за периода от 1 септември 2011 г. до 30 юни 2015 г. Мандатът на СПЕС може да бъде прекратен предсрочно с решение на Съвета въз основа на предложение от върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   Мандатът на СПЕС се основава на следните цели на политиката на Съюза в Босна и Херцеговина: непрекъснат напредък в процеса на стабилизиране и асоцииране с цел изграждане на стабилна, надеждна, мирна и мултиетническа и обединена Босна и Херцеговина, която да си сътрудничи мирно със своите съседи и да напредва последователно по пътя към членство в Съюза. Съюзът ще продължи да подкрепя и изпълнението на Общото рамково споразумение за мир (ОРСМ) в Босна и Херцеговина.
   Член 3
   Мандат
   За постигането на целите на политиката СПЕС има мандат:

               а)

               да предоставя съвети от страна на Съюза и да подпомага политическия процес;

               б)

               да осигурява последователността и съгласуваността на действията на Съюза;

               в)

               да улеснява напредъка по политическите, икономическите и европейските приоритети;

               г)

               да наблюдава и да съветва органите на изпълнителната и законодателната власт на всички равнища на управление в Босна и Херцеговина и да осъществява контакти с властите и политическите партии в Босна и Херцеговина;

               д)

               да осигурява изпълнението на усилията на Съюза във всички дейности в областта на правовата държава и реформата в сектора на сигурността, да насърчава цялостната координация и да осигурява на място политическа ориентация на усилията на Съюза за справяне с организираната престъпност и корупцията и, в тази връзка, да предоставя на ВП и Комисията оценки и съвети, според необходимостта;

               е)

               да предоставя напътствия в областта на местната политика на ръководителя на мисията на полицейската мисия на Европейския съюз (ПМЕС); СПЕС и командващият гражданските операции се консултират взаимно според необходимостта; да се консултира с ръководителя на ПМЕС, преди да предприеме политически действия, които могат да окажат въздействие върху положението, свързано с полицията и сигурността; да оказва подкрепа за по-силно и по-ефективно взаимодействие между наказателното правосъдие и полицията в Босна и Херцеговина, в тясна връзка с ПМЕС;

               ж)

               без да се засяга военната верига на командване, да дава на командващия силите на ЕС политически напътствия по военни въпроси с местно политическо измерение, по-специално по отношение на чувствителни по характер операции, отношения с местните власти и с местните медии. Да се консултира с командващия силите на ЕС, преди да предприеме политически действия, които могат да окажат въздействие върху положението със сигурността;

               з)

               да координира и изпълнява комуникационните дейности на Съюза по въпроси на Съюза, насочени към обществеността в Босна и Херцеговина;

               и)

               да насърчава процеса на интеграция в Съюза чрез целенасочена обществена дипломация и информационни дейности на Съюза, предназначени да осигурят по-широко разбиране и подкрепа от страна на обществеността в Босна и Херцеговина по свързани със Съюза въпроси, включително чрез ангажиране на местните структури на гражданското общество;

               й)

               да допринася за развитието и утвърждаването на зачитането на правата на човека и основните свободи в Босна и Херцеговина, в съответствие с политиката на Съюза относно правата на човека и насоките на Съюза относно правата на човека;

               к)

               да работи със съответните органи на Босна и Херцеговина за оказване на пълно съдействие от тяхна страна на Международния наказателен трибунал за бивша Югославия (МНТБЮ);

               л)

               в съответствие с процеса на интеграция в Съюза да съветва, подпомага, улеснява и наблюдава политическия диалог по необходимите конституционни промени;

               м)

               да поддържа тесни контакти и да се консултира с върховния представител в Босна и Херцеговина и с други международни организации, работещи в страната;

               н)

               да съветва ВП, според необходимостта, относно физическите и юридическите лица, на които биха могли да бъдат наложени ограничителни мерки с оглед на обстановката в Босна и Херцеговина;

               о)

               без да се засягат приложимите вериги на командване, да помага за гарантиране на съгласуваното прилагане на място на всички инструменти на Съюза с цел постигане на целите на политиката на Съюза.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (КПС) поддържа тесни отношения със СПЕС и е основното звено за контакт на СПЕС със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясна координация с Европейската служба за външна дейност (ЕСВД).
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС в периода от 1 септември 2011 г. до 30 юни 2012 г., е в размер на 3 740 000 EUR.
   2.   Съветът взема решение относно референтната сума за СПЕС в Босна и Херцеговина за следващите периоди.
   3.   Управлението на разходите се извършва в съответствие с процедурите и правилата, приложими към общия бюджет на Европейския съюз. Граждани на страните от Западните Балкани имат право да участват в търгове за възлагане на поръчки.
   4.   Управлението на разходите се урежда с договор между СПЕС и Комисията. СПЕС се отчита пред Комисията за всички извършени разходи.
   Член 6
   Формиране и състав на екипа
   1.   Назначава се специализиран персонал, който да подпомага СПЕС при изпълнението на мандата му и като цяло да допринася за съгласуваността и ефективността на дейността на Съюза в Босна и Херцеговина, както и за осигуряването на информация за нея. В рамките на своя мандат и предоставените финансови средства СПЕС отговаря за формирането на своя екип. Екипът включва членове с опит по конкретни въпроси на политиката съобразно мандата. СПЕС информира своевременно Съвета и Комисията за състава на своя екип.
   2.   Държавите-членки, институциите на Съюза и ЕСВД могат да предлагат командироването на персонал, който да работи със СПЕС. Възнаграждението на този командирован персонал се поема съответно от държавата-членка, от заинтересованата институция на Съюза или от ЕСВД. Експертите, командировани от държавите-членки в институциите на Съюза или в ЕСВД, могат също така да бъдат командировани към СПЕС. Договорно наетите членове на международния персонал трябва да са граждани на държава-членка.
   3.   Целият командирован персонал остава под административното ръководство на изпращащата държава-членка, институция на Съюза или ЕСВД, като изпълнява задълженията си и действа в интерес на изпълнението на мандата на СПЕС.
   Член 7
   Привилегии и имунитети на СПЕС и неговия персонал
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и членовете на неговия персонал, се договарят с приемащата страна или приемащите страни, в зависимост от случая. За тази цел държавите-членки и Комисията предоставят цялото необходимо съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (3).
   Член 9
   Достъп до информация и логистична подкрепа
   1.   Държавите-членки, Комисията и генералният секретариат на Съвета гарантират достъпа на СПЕС до всяка информация от значение за него.
   2.   Делегациите на Съюза и/или държавите-членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразени с неговия мандат и ситуацията от гледна точка на сигурността в географския район под негова отговорност, за сигурността на целия персонал под негово пряко ръководство, по-специално като:

               а)

               разработва специфичен за мисията план за сигурност, включващ специфични за мисията физически, организационни и процедурни мерки за сигурност, уреждащ управлението на безопасното придвижване на персонала към и в рамките на района на мисията, както и управлението на инциденти, свързани със сигурността, включващ план на мисията за действие при извънредни обстоятелства и план за евакуация;

               б)

               гарантира, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантира, че всички членове на неговия екип, които се разполагат извън Съюза, включително наетият на място персонал, са преминали подходящо обучение по въпросите на сигурността предварително или след пристигането им в района на мисията, въз основа на определената степен на риск за района на мисията;

               г)

               гарантира изпълнението на всички одобрени препоръки, направени в резултат на извършените редовни оценки на сигурността, и представя на Съвета, ВП и Комисията писмени доклади относно тяхното изпълнение, както и относно други въпроси, свързани със сигурността, в рамките на междинния доклад и доклада за изпълнението на мандата.

         Член 11
   Доклади
   СПЕС представя редовни устни и писмени доклади на КПС и ВП. При необходимост СПЕС докладва също така пред работните групи на Съвета. Редовните писмени доклади се разпространяват чрез мрежата COREU. По препоръка на КПС или ВП СПЕС може да докладва пред Съвета по външни работи.
   Член 12
   Координация
   1.   Действията на СПЕС се съгласуват с тези на Комисията, както и с действията на други СПЕС в същия регион, ако е целесъобразно. СПЕС провежда редовни брифинги за мисиите на държавите-членки.
   На място се поддържат тесни връзки с ръководителите на мисии на държавите-членки. Те полагат всички възможни усилия, за да съдействат на СПЕС при изпълнението на неговия мандат. СПЕС също така осъществява връзка на място с участниците на международно и регионално ниво, по-конкретно като работи в тясна координация с върховния представител в Босна и Херцеговина.
   2.   В подкрепа на операциите на Съюза по управление на кризи СПЕС, заедно с други участници от страна на Съюза на място, подобрява разпространението и предоставянето на информация от тези участници от страна на Съюза на място, с оглед постигането на висока степен на обща осведоменост и оценка на ситуацията.
   Член 13
   Преглед
   Изпълнението на настоящото решение и неговата съгласуваност с други действия на Съюза в региона подлежи на редовен преглед. Всяка година СПЕС представя на Съвета, ВП и Комисията доклад за постигнатия напредък в края на месец декември и изчерпателен доклад за изпълнението на мандата в края на месец юни.
   Член 14
   Влизане в сила
   Настоящото решение влиза в сила в деня на приемането му.

      Съставено в Брюксел на 18 юли 2011 година.

            За Съвета

            Председател

         C. ASHTON

      (1)  ОВ L 67, 12.3.2009 г., стр. 88.

      (2)  ОВ L 211, 12.8.2010 г., стр. 26.

      (3)  ОВ L 141, 27.5.2011 г., стр. 17.


title: Решение (ЕС) 2016/566 на Комисията от 11 април 2016 година за създаване на ръководна група на високо равнище за управление на цифровата морска система и съответните услуги и за отмяна на Решение 2009/584/ЕО

text:
               12.4.2016

               BG

               Официален вестник на Европейския съюз

               L 96/46

         РЕШЕНИЕ (ЕС) 2016/566 НА КОМИСИЯТА
   от 11 април 2016 година
   за създаване на ръководна група на високо равнище за управление на цифровата морска система и съответните услуги и за отмяна на Решение 2009/584/ЕО
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               Комисията отговаря за управлението и развитието на политическо ниво на системата на Съюза за обмен на морска информация, включително централната система SafeSeaNet, системата CleanSeaNet и съответните части от системата за разпознаване и проследяване на дълги разстояния (LRIT), тяхното интегриране и оперативна съвместимост, и също така отговаря за надзора на системата SafeSeaNet в сътрудничество с държавите членки.

               (2)

               В точка 2.2 от приложение III към Директива 2002/59/ЕО на Европейския парламент и на Съвета (1) е предвидено създаването на ръководна група на високо равнище във връзка с въпросите, посочени в същата точка. Тя беше създадена с Решение 2009/584/ЕО на Комисията (2).

               (3)

               Тъй като точка 2.2 от приложение III към Директива 2002/59/ЕО беше изменена с Директива 2014/100/ЕС на Комисията (3), е целесъобразно да се предвидят няколко нови задачи във връзка с подпомагане на управлението и ръководството на системата и интегрираните услуги. На практика това също дава възможност да се рационализират още повече съществуващите ръководство и групи от гледна точка на намаляване на административната тежест и да се опростят задълженията за предоставяне на информация.

               (4)

               Що се отнася до решението на Комисията за създаване на ръководна група на високо равнище, по тази причина е необходимо да се изготви нов списък от задачи.

               (5)

               Целесъобразно е също така да се възложат на ръководната група на високо равнище някои други задачи в тясна връзка с тези от Директива 2002/59/ЕО и които отговарят на компетенциите на групата. Поради това тя следва да оказва съдействие на Комисията при изпълнение на задачата ѝ по член 3, параграф 2 от Директива 2010/65/ЕС на Европейския парламент и на Съвета (4), при установяване и поддържане на сътрудничеството с експертната(ите) група(и) и при подобряване на изграденото сътрудничество между всички съответни засегнати органи от държавите членки, при проследяване на връзката и оперативната съвместимост на системата. Също така групата следва да осигурява обмена на опит и добри практики между всички съответни страни, включително заинтересованите субекти от сектора.

               (6)

               Изглежда също така необходимо да се вземат предвид технологичното развитие и напредъкът, както и стратегическите въпроси във връзка с бъдещото развитие на системата, отчитайки по-конкретно подкрепата и благоприятстването на развитието на Европейското пространство за морски транспорт без бариери и другите съответни политики и законодателства на Съюза. Това може също да е от полза за развитието на доброволния процес във връзка с общата среда за обмен на информация (CISE).

               (7)

               В съответствие с точка 2.2 от приложение III към Директива 2002/59/ЕО ръководната група на високо равнище следва да е съставена от представители на държавите членки и Комисията. Тя се председателства от представител на Комисията. С оглед на последователността е желателно сегашните членове, които са назначени съгласно Решение 2009/584/ЕО, да изпълняват служебните си задължения до края на мандата си.

               (8)

               Европейската агенция за морска безопасност (ЕАМБ) отговаря за техническото изпълнение на системата на Съюза за обмен на морска информация в сътрудничество с държавите членки и Комисията съгласно Директива 2002/59/ЕО, като тя е натоварена също така с подпомагане на държавите членки при прилагането на Директива 2010/65/ЕС, по-конкретно чрез улесняване на електронното предаване на данни по системата SafeSeaNet в съответствие с Регламент (ЕО) № 1406/2002 на Европейския парламент и на Съвета (5). Поради това тя следва да участва постоянно в работата на ръководната група на високо равнище.

               (9)

               Следва да се определят правила за оповестяване на информация от страна на членовете на групата.

               (10)

               Личните данни следва да се обработват в съответствие с разпоредбите на Регламент (ЕО) № 45/2001 на Европейския парламент и на Съвета (6).

               (11)

               Решение 2009/584/ЕО следва да се отмени,

         ПРИЕ НАСТОЯЩОТО РЕШЕНИЕ:
   Член 1
   Предмет
   Създава се ръководна група на високо равнище за управление на цифровата морска система и съответните услуги (наричана по-нататък „HLSG“).
   Член 2
   Задачи
   Без да се засяга правото на собственост върху данните от страна на държавите членки, задачите на HLSG са:

               а)

               тези, които са посочени в точка 2.2 от приложение III към Директива 2002/59/ЕО;

               б)

               подпомагане на Комисията при изпълнение на задачите ѝ по член 3, параграф 2 от Директива 2010/65/ЕС, по-конкретно — съдействие при разработване на технически механизми за уеднаквяване и координиране на условията за съобщаване на данни в Съюза за подобряване на интегрирането, повторната употреба и обмена на информацията, съобщена в рамките на системата, за да се съобщават еднократно данни, като по този начин се благоприятства развитието на Европейското пространство за морски транспорт без бариери;

               в)

               установяване и поддържане на сътрудничество с експертната(ите) група(и) за конкретни задачи във връзка с експлоатацията, използването и функционирането на системата на Съюза за обмен на морска информация, обслужването на едно гише в рамките на отделните държави, националната SafeSeaNet или други електронни системи и тяхната оперативна съвместимост съгласно условията, определени от HLSG;

               г)

               установяване на сътрудничество между органите на държавите членки и Комисията във връзка със:

                           —

                           член 23 от Директива 2002/59/ЕО,

                           —

                           въпросите, свързани с условията за използване на системата и интегрираните морски услуги;

               д)

               наблюдаване на връзката и оперативната съвместимост на обслужването на едно гише в рамките на отделните държави и системата на Съюза за обмен на морска информация, както и други съответни европейски системи, използвани за управление на информацията;

               е)

               осигуряване на обмен на опит и добри практики за целите на член 20, параграф 3 от Директива 2002/59/ЕО.

         Член 3
   Консултации
   Комисията може да се консултира с HLSG по всеки въпрос във връзка със задачите по член 2 и сегашното и бъдещото техническо развитие на обслужването на едно гише, системата на Съюза за обмен на морска информация на централизирано и децентрализирано ниво, включително по приноса ѝ за морския контрол и наблюдение от холистична гледна точка за целите по Директива 2002/59/ЕО и Директива 2010/65/ЕС.
   Член 4
   Членство — назначаване
   1.   HLSG се състои от представители на държавите членки и Комисията.
   2.   Членовете на HLSG, назначавани от Комисията, са длъжностни лица с висок ранг.
   3.   Всяка държава членка определя не повече от двама членове и съответния брой заместници. Заместниците се назначават при същите условия както членовете и автоматично заместват членовете, които отсъстват или са възпрепятствани да вземат участие в работата на групата. Членовете и заместниците са длъжностни лица с висок ранг.
   4.   Сегашните членове на ръководната група на високо равнище за SafeSeaNet изпълняват служебните си задължения до края на мандата си съгласно член 3, параграф 2 от Решение 2009/584/ЕО.
   5.   Членовете, определени съгласно параграф 3, се назначават за три години. Те изпълняват функциите си, докато не бъдат заменени или до изтичане на техния мандат. Мандатът им може да бъде подновен.
   6.   Членовете, които повече не могат да участват ефективно в обсъжданията на групата, които подадат оставка или не отговарят на условията по параграф 3 от настоящия член или по член 339 от Договора, могат да бъдат заменени за остатъка от мандата им.
   7.   Представителят на Европейската агенция за морска безопасност (ЕАМБ) присъства на заседанията на HLSG като наблюдател. ЕАМБ е представяна на високо равнище.
   8.   Представителите на държавите от ЕАСТ, които са страни по Споразумението за Европейското икономическо пространство, могат да присъстват на заседанията на HLSG в качеството на наблюдатели.
   9.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Начин на работа
   1.   HLSG се председателства от представител на Комисията.
   2.   Представителят на Комисията, председателстващ HLSG, може да покани експерти със специфична компетентност по въпрос от дневния ред за участие в обсъжданията на HLSG или подгрупата, ако това е полезно или необходимо. Освен това представителят на Комисията може да даде статут на наблюдатели на физически лица, на организации съгласно правило 8, параграф 3 от хоризонталните правила за експертните групи и на страни кандидатки.
   3.   Членовете и техните представители и поканените експерти и наблюдатели спазват задълженията за опазване на професионалната тайна, определени в Договорите и разпоредбите за тяхното прилагане, както и правилата за сигурност на Комисията относно защитата на класифицираната информация на ЕС съгласно приложението към решения (ЕС, Евратом) 2015/443 (7) и 2015/444 (8) на Комисията. При неспазване на тези задължения Комисията може да предприеме съответните мерки.
   4.   Обикновено заседанията на HLSG се провеждат в помещения на Комисията, която осигурява секретариата на HLSG. Други длъжностни лица на Комисията, проявяващи интерес към разискванията, могат да участват в заседанията на експертната група.
   5.   HLSG приема свой процедурен правилник въз основа на стандартните процедурни правилници за експертните групи, приети от Комисията.
   6.   Достъп до всички съответни документи (като дневен ред, протоколи и доклади на участниците) се предоставя чрез регистъра на експертните групи или чрез препратка от регистъра към специален уебсайт, на който може да се намери информацията. Изключенията по отношение на публикуването се извършват съгласно Регламент (ЕО) № 1049/2001 на Европейския парламент и на Съвета (9).
   Член 6
   Разходи за заседанията
   1.   Участниците в дейностите на HLSG не получават възнаграждение за извършваните от тях услуги.
   2.   Пътните и дневните разходи на участниците в дейностите на HLSG се възстановяват от Комисията в съответствие с действащите в Комисията разпоредби.
   3.   Тези разходи се възстановяват в рамките на наличните бюджетни кредити, отпуснати по годишната процедура за разпределение на ресурсите.
   Член 7
   Отмяна
   Решение 2009/584/ЕО се отменя.
   Член 8
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 11 април 2016 година.

            За Комисията

            Председател

         Jean-Claude JUNCKER

      (1)  Директива 2002/59/ЕО на Европейския парламент и на Съвета от 27 юни 2002 г. за създаване на система на Общността за контрол на движението на корабите и за информация и отменяща Директива 93/75/ЕИО на Съвета (ОВ L 208, 5.8.2002 г., стр. 10).

      (2)  2009/584/ЕО: Решение на Комисията от 31 юли 2009 г. за създаване на ръководна група на високо равнище за SafeSeaNet (ОВ L 201, 1.8.2009 г., стр. 63).

      (3)  Директива 2014/100/ЕС на Комисията от 28 октомври 2014 г. за изменение на Директива 2002/59/ЕО на Европейския парламент и на Съвета за създаване на система на Общността за контрол на движението на корабите и за информация (ОВ L 308, 29.10.2014 г., стр. 82).

      (4)  Директива 2010/65/ЕС на Европейския парламент и на Съвета от 20 октомври 2010 г. относно формалностите за даване на сведения за кораби, пристигащи във и/или напускащи пристанищата на държавите-членки и за отмяна на Директива 2002/6/ЕО (ОВ L 283, 29.10.2010 г., стр. 1).

      (5)  Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност (ОВ L 208, 5.8.2002 г., стр. 1).

      (6)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (7)  Решение (ЕС, Евратом) 2015/443 на Комисията от 13 март 2015 г. относно сигурността в Комисията (ОВ L 72, 17.3.2015 г., стр. 41).

      (8)  Решение (ЕС, Евратом) 2015/444 на Комисията от 13 март 2015 г. относно правилата за сигурност за защита на класифицираната информация на EC (ОВ L 72, 17.3.2015 г., стр. 53).

      (9)  Регламент (ЕО) № 1049/2001 на Eвропейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43).


title: 2011/356/ЕС: Решение на Съвета от 10 юни 2011 година относно назначаването на петима членове и трима заместник-членове от Словения в Комитета на регионите

text:
               21.6.2011

               BG

               Официален вестник на Европейския съюз

               L 161/24

         РЕШЕНИЕ НА СЪВЕТА
   от 10 юни 2011 година
   относно назначаването на петима членове и трима заместник-членове от Словения в Комитета на регионите
   (2011/356/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Словения,
   като има предвид, че:

               (1)

               На 22 декември 2009 г. и на 18 януари 2010 г. Съветът прие Решение 2009/1014/ЕС (1) и Решение 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Aleš ČERIN, г-жа Irena MAJCEN, г-жа Jasmina VIDMAR, г-н Franci VOVK и г-н Anton Tone SMOLNIKAR се освободиха пет места за членове на Комитета на регионите. След изтичането на мандата на г-н Jure MEGLIČ, г-н Siniša GERMOVŠEK и г-жа Darja DELAČ FELDA се освободиха три места за заместник-членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   За остатъка от мандата, а именно до 25 януари 2015 г., в Комитета на регионите се назначават:

               а)

               за членове:

                           —

                           г-н Peter BOSSMAN, župan občin Piran,

                           —

                           г-н Mitja MERŠOL, član občinskega sveta MO Ljubljana,

                           —

                           г-жа Andreja POTOČNIK, podžupanja občine Tržič,

                           —

                           д-р Ivan ŽAGAR, župan občine Slovenska Bistrica,

                           —

                           г-жа Barbara ŽGAJNER TAVŠ, podžupanja občine Trbovlje;

                     както и

               б)

               за заместник-членове:

                           —

                           г-жа Ladislava FURLAN, podžupanja občine Logatec,

                           —

                           г-н Anton KOKALJ, član občinskega sveta občine Vodice,

                           —

                           г-жа Tanja VINDIŠ FURMAN, članica občinskega sveta MO Maribor.

         Член 2
   Настоящото решение влиза в сила в деня на приемането му.

      Съставено в Люксембург на 10 юни 2011 година.

            За Съвета

            Председател

         FELLEGI T.

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.